ডেঙ্গি নিয়ে ফের আদালতে ভর্ত্সনা মুখে রাজ্য। শুক্রবার কলকাতা হাইকোর্টের প্রধান বিচারপতি জ্যোতির্ময় ভট্টাচার্য ও বিচারপতি অরিজিত্ বন্দ্যোপাধ্যায়ের ডিভিশন বেঞ্চে ওঠে ডেঙ্গি সংক্রান্ত মামলাটি। সেখানে রাজ্যের বর্তমান ডেঙ্গি পরিস্থিতির কথা জানতে চান বিচারপতি অরিজিত্ বন্দ্যোপাধ্যায়। মামলাটিকে রাজনৈতিক উদ্দেশ্যপ্রণোদিত বলে মন্তব্য করায় এদিন বিচারপতির তিরস্কারের মুখে পড়েন সরকারি আইনজীবী কিশোর দত্ত।
 নিজস্ব প্রতিবেদন : ডেঙ্গি নিয়ে ফের আদালতে ভর্ত্সনা মুখে রাজ্য। শুক্রবার কলকাতা হাইকোর্টের প্রধান বিচারপতি জ্যোতির্ময় ভট্টাচার্য ও বিচারপতি অরিজিত্ বন্দ্যোপাধ্যায়ের ডিভিশন বেঞ্চে ওঠে ডেঙ্গি সংক্রান্ত মামলাটি। সেখানে রাজ্যের বর্তমান ডেঙ্গি পরিস্থিতির কথা জানতে চান বিচারপতি অরিজিত্ বন্দ্যোপাধ্যায়। মামলাটিকে রাজনৈতিক উদ্দেশ্যপ্রণোদিত বলে মন্তব্য করায় এদিন বিচারপতির তিরস্কারের মুখে পড়েন সরকারি আইনজীবী কিশোর দত্ত। ডেঙ্গি মোকাবিলায় রাজ্য সরকারের বিরুদ্ধে গাফিলতির অভিযোগে সম্প্রতি কলকাতা হাইকোর্টে একটি মামলা দায়ের করেন প্রদেশ কংগ্রেস সভাপতি অধীর রঞ্জন চৌধুরী। শুক্রবার ছিল সেই মামলার শুনানি। শুনানির শুরুতেই বিচারপতি কিশোর দত্ত বলেন, এই মামলাটি রাজনৈতিক উদ্দেশ্য প্রণোদিত। শুনে বিচারপতি অরিজিত্ বন্দ্যোপাধ্যায় বলেন, ''মামলাটি রাজনৈতিক ব্যক্তি করলেও, ডেঙ্গি একটি সামাজিক সমস্যা। তাই কাউকে দোষারোপ না করে এই নিয়ে রাজ্যের বর্তমান পদক্ষেপের কথা শোনাই ভাল।'' এদিকে ডেঙ্গি নিয়ে আদালতে আইনজীবী বিকাশ ভট্টাচার্য বলেন, ''ডেঙ্গি মোকাবিলায় আদালতের তত্ত্বাবধানে চিকিত্সকদের নিয়ে একটি বিশেষজ্ঞ পরামর্শদাতা কমিটি গড়ুক রাজ্য সরকার।'